CELEX: 62019TN0849
Language: lt
Date: 2019-12-16 00:00:00
Title: Byla T-849/19: 2019 m. gruodžio 16 d. pareikštas ieškinys byloje Leonardo/Frontex

17.2.2020   
            
            
               LT
            
            
               Europos Sąjungos oficialusis leidinys
            
            
               C 54/57
            
         
      2019 m. gruodžio 16 d. pareikštas ieškinys byloje Leonardo/Frontex
      (Byla T-849/19)
      (2020/C 54/63)
      Proceso kalba: italų
      
         Šalys
      
      
         Ieškovė: Leonardo SpA (Roma, Italija), atstovaujama advokatų M. Esposito, F. Caccioppoli ir G. Calamo
      
         Atsakovė: Europos sienų ir pakrančių apsaugos agentūra
      
         Reikalavimai
      
      Ieškovė Bendrojo Teismo prašo iš esmės panaikinti toliau nurodytus aktus ir priteisti iš atsakovės visos tiesioginės ir netiesioginės bet kokio pobūdžio žalos, jau patirtos ar ateityje kilsiančios dėl neteisėto aptariamo konkurso atlyginimą. Kaip pasirengimo nagrinėti bylą priemonę skirti ekspertizę pagal Bendrojo Teismo procedūros reglamento 91 straipsnio e punktą ir 96 straipsnį, kad būtų nustatyta, jog: a) ginčijami skelbime nustatyti reikalavimai yra nepagrįsti, nebūtini ir neatitinka sektoriaus teisės aktų, b) ginčijami reikalavimai užkerta kelią Leonardo pateikti pasiūlymą, c) išlaidų ir techninio įgyvendinimo požiūriais būtų tikslinga suskirstyti konkursą į dvi ar daugiau pirkimo dalių; priteisti bylinėjimosi išlaidas.
      
         Ieškinio pagrindai ir pagrindiniai argumentai
      
      Šis ieškinys pateiktas dėl viešojo „Remotely Piloted Aircraft Systems (RPAS) for Medium Altitude Long Endurance Maritime Aerial Surveillance“ paslaugų pirkimo konkurso skelbimo FRONTEX/OP/888/2019/JL/CG, 2019 m. spalio 18 d. paskelbto Europos Sąjungos oficialiojo leidinio priede TED (Tenders Electronic Daily) numeriu 2019/S 202-490010 ir prie jo pridėtų aktų, konkrečiai:
      
                  —
               
               
                  
                     Invitation to Tender, prieinamo interneto svetainėje https://etendering.ted.europa.eu/cft/cft-document.html?docId=61915,
               
            
                  —
               
               
                  
                     Financial Proposal (https://etendering.ted.europa.eu/cft/cft-document.html?docId=61916),
               
            
                  —
               
               
                  
                     Declaration, (https://etendering.ted.europa.eu/cft/cft-document.html?docId=61917),
               
            
                  —
               
               
                  
                     Annex I – Tender Specifications (https://etendering.ted.europa.eu/cft/cft-document.html?docId=61918),
               
            
                  —
               
               
                  
                     Tender Submission Form (https://etendering.ted.europa.eu/cft/cft-document.html?docId=61919),
               
            
                  —
               
               
                  
                     Draft Contract (https://etendering.ted.europa.eu/cft/cft-document.html?docId=61921),
               
            
                  —
               
               
                  
                     Agreement of non-disclosure (https://etendering.ted.europa.eu/cft/cft-document.html?docId=61922),
               
            
                  —
               
               
                  
                     Appendix 1 (https://etendering.ted.europa.eu/cft/cft-document.html?docId=61924),
               
            
                  —
               
               
                  
                     Appendix 2 (https://etendering.ted.europa.eu/cft/cft-document.html?docId=61925),
               
            
                  —
               
               
                  
                     Appendix 3 (https://etendering.ted.europa.eu/cft/cft-document.html?docId=61926);
               
            
                  —
               
               
                  Klaidų ištaisymo ‒ Skelbimo, susijusio su pakeitimais ar papildoma informacija, paskelbto Europos Sąjungos oficialiojo leidinio priede TED (Tenders Electronic Daily) numeriu 2019/S 216-528930;
               
            
                  —
               
               
                  Klaidų ištaisymo ‒ Skelbimo, susijusio su pakeitimais ar papildoma informacija, paskelbto Europos Sąjungos oficialiojo leidinio priede TED (Tenders Electronic Daily) numeriu 2019/S 226-553006;
               
            
                  —
               
               
                  FRONTEX pateiktų paaiškinimų dėl lex specialis (https://etendering.ted.europa.eu/cft/cft-questions.html?cftId=5444);
               
            
                  —
               
               
                  2019 m. spalio 28 d. FRONTEX Informative Meeting protokolo, taip pat dėl visų kitų ankstesnių, su nurodytais aktais susijusių ir (arba) vėlesnių aktų.
               
            Grįsdama ieškinį ieškovė remiasi keturiais pagrindais.
      
                  1.
               
               
                  Ieškovė prašo panaikinti ginčijamus aktus, nes jie pažeidžia skaidrumo, proporcingumo, vienodo požiūrio ir nediskriminavimo principus, atsižvelgiant į jų bendrą ir neracionalų turinį, t. y. kad juose konkurso dalyviams, konkrečiai ieškovei, nustatyti visiškai nenaudingi, neproporcingi, pertekliniai techniniai reikalavimai, nesusiję su nurodyta paslauga, reikalavimai, dėl kurių ieškovė negali dalyvauti konkurse arba dėl kurių ieškovė susidurtų su didelėmis finansinėmis išlaidomis ir jos pasiūlymas būtų nekonkurencingas. Taigi šie aktai pažeidžia Bendrojo finansinio reglamento (ES, Euratomas) 2018/1046 (1) 96 ir 108 konstatuojamąsias dalis, 160, 161 ir 166 straipsnius, šio reglamento I priedo 17.1, 17.3 ir 17.8 punktus, taip pat Europos Parlamento ir Tarybos direktyvas 2014/23/ES (2) ir 2014/24/ES (3). Ieškovė taip pat nurodo įgaliojimų viršijimą dėl proporcingumo principo pažeidimo, nelogiškumą, klaidingas prielaidas ir aiškinimą, nevienodą požiūrį, neteisingumą ir piktnaudžiavimą.
               
            
                  2.
               
               
                  Ieškovė prašo panaikinti ginčijamus aktus taip pat dėl šios bylos dalyku esančio konkurso nesuskirstymo į pirkimo dalis. Ji konkrečiai nurodo Bendrojo finansinio reglamento (ES, Euratomas) 2018/1046 160 straipsnio 1, 2 ir 3 dalies, šio reglamento I priedo 33.1 punkto pažeidimą ir jo I priedo 18.2 punkto trečios pastraipos netaikymą.
               
            
                  3.
               
               
                  Ieškovė taip pat nurodo, kad buvo pažeistas šio reglamento 176 arba 179 straipsnis, nes konkurso aktuose yra nuostata, leidžianti dalyvauti trečiųjų šalių subjektams.
               
            
                  4.
               
               
                  Galiausiai, dėl aktų neteisėtumo ieškovė prašo atlyginti visą tiesioginę ir netiesioginę, bet kokio pobūdžio žalą, patirtą ar ateityje kilsiančią dėl neteisėto aptariamo konkurso.
               
            
         (1)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018, p. 1).
      
         (2)  2014 m. vasario 26 d. Europos Parlamento ir Tarybos direktyva 2014/23/ES dėl koncesijos sutarčių suteikimo (OL L 94, 2018, p. 1; klaidų ištaisymas OL L 114, 2015, p. 24 ir OL L 82, 2018, p. 17).
      
         (3)  2014 m. vasario 26 d. Europos Parlamento ir Tarybos direktyva 2014/24/ES dėl viešųjų pirkimų, kuria panaikinama Direktyva 2004/18/EB (OL L 94, 2014, p. 65).